Անգլիայի կրիկետի հավաքական

Անգլիայի կրիկետի հավաքական կամ Անգլիայի կրիկետի թիմ (), ներկայացնում է Անգլիան և Ուելսը կրիկետի միջազգային  և մեկօրյա խաղերում։ Մինչև 1992 թվականը հավաքականը ներկայացրել է նաև Շոտլանդիայի տարածաշրջանը։ 1997 թվականի հունվարի 1-ից Անգլիայի հավաքականը ղեկավարել է անգլիական և ուելսյան կրիկետի խորհուրդը։ 1903-1996 թվականներին հավաքականը վերահսկել են Մերիլեբոնի կրիկետային ակումբը և, ավելի ուշ, կոմսությունների թեստային կրիկետային խորհուրդը։

Անգլիան և Ավստրալիան եղել են կրիկետի առաջին հավաքականները, որոնք ստացել են թեստային թիմերի կարգավիճակ։ Նրանք մասնակցել են 1877 թվականի մարտի 15-ին կայացած առաջին թեստային խաղին։ Անգլիան, Ավստրալիայի և Հարավային Աֆրիկայի հետ միասին, 1909 թվականին դարձել է կրիկետի միջազգային խորհրդի հիմնադիրը։ «» (1971 թվականի հունվարի 5) և «» (2005 թվականի հունիսի 13) խաղերի կանոններով առաջին միջազգային խաղերը նույնպես անցկացվել են բրիտանացիների և ավստրալիացիների մասնակցությամբ։

2013 թվականի մայիսի 28-ի դրությամբ Անգլիան հաղթել է 936 թեստային խաղերից 333-ը, ընդ որում 334 խաղերն ավարտվել են ոչ ոքիով։ Հավաքականը երեք անգամ դարձել է «ODI»-ի կանոններով աշխարհի փոխչեմպիոն (1979, 1987, 1992), ինչպես նաև երկու անգամ նվաճել է արծաթե մեդալներ Չեմպիոնս Տրոֆիին (2004, 2013)։ 2010 թվականին Անգլիան դարձավ «Twenty20»-ի աշխարհի առաջնության հաղթող։ Թիմը թեստային հավաքականների վարկանիշում զբաղեցրել է երրորդ տեղը, ODI-ի վարկանիշում երկրորդը և հինգերորդը «Twenty20» վարկանիշում։

Կազմ

Ղեկավարություն 
Հավաքականը ղեկավարում է անգլիական և ուելսյան կրիկետի միջազգային խորհուրդը, որը ներկայացնում է Անգլիան և Ուելսը Կրիկետի միջազգային խորհրդում։ Խորհուրդը այդ գործառույթն իրականացնում է 1997 թվականի հունվարի 1֊ից, մինչ այդ հավաքականը ղեկավարել են կոմսությունների Թեստային կրիկետային խորհրդի ներկայացուցիչները, իսկ ավելի վաղ՝ «Մերիլեբոն» ակումբը։ Անգլիան որոշ ոչ թեստային միջազգային խաղերում խաղացել է հենց «Մերիլեբոն» անունով։ Վերջին նման խաղը տեղի է ունեցել 1976/1977 մրցաշրջանում, սակայն մինչև 1996/1997 մրցաշրջանը հավաքականը պարբերաբար օգտագործել է «Մերիլեբոնի» գույները՝ կարմիրը և սպիտակը։

Անգլո-ուելսյան խորհուրդը զբաղվել է տոմսերի վաճառքից և խաղերի հեռարձակման իրավունքներից ստացված միջոցների հավաքագրմամբ։ 2006 թվականին խորհրդի եկամուտը կազմել է 77 մլն £։

Մարզահագուստ 
Թիմի տեխնիկական գործընկերը 2008 թվականի ապրիլի 1-ից «Adidas» ընկերությունն է։ Նախկինում բրիտանացիներին հանդերձանքը մատակարարել է «Admiral» ընկերությունը։

Թեստային խաղերում Անգլիան կրում է սպիտակ տաբատ և մարզաշապիկ՝ կրծքավանդակին կարմիր գծերով։ Խաղացողների հագուստի վրա ձախից պատկերված է երեք առյուծ, իսկ աջից` հովանավորի՝ «Brit Insurance» լոգոն։ «Adidas» լոգոտիպը պատկերված է թևերից մեկի վրա՝ տեսախցիկի նկատմամբ խաղացողի դիրքից կախված։ Խաղադաշտում՝ հավաքականի մարզիկները կարող են օգտագործել մուգ կապույտ կեպկաներ կամ սպիտակ գլխարկներ, որոնց վրա կա ազգային կրիկետի խորհրդի լոգոտիպը։ Կրիկետիստների անգլիական սաղավարտները նույնպես մուգ կապույտ գույնի են։

Սահմանափակ օվերներով կրիկետում խաղացողների կարմիր մարզազգեստի վրա կա «Brit Insurance» մեծ պատկերանշան՝ ձախից երեք առյուծով, իսկ աջից՝  «Adidas» պատկերանշանով։

Մինչև 2010 թվականի սկիզբը թիմի պաշտոնական հովանավորը եղել է «Vodafone» ընկերությունը։

Մարզադաշտեր 
Նշվում է ազգային հավաքականի առաջին հանդիպման տարին, որն անցկացվել է արենայում:

Լավագույն խաղեր և «ODI» 
 1880 ֊ «Օվալ», Լոնդոն։ Տարողություն․ 23500։
 1884 ֊ «Օլդ Թրաֆորդ», Մանչեստր։ Տարողություն․ 22000։
 1884 ֊ «Լորդս Կրիկետ Գրաունդ», Լոնդոն։ Տարողություն․ 28000։
 1899 ֊ «Թրենտ Բրիջ», Նոթինգհեմ։ Տարողություն․ 17500։
 1899 ֊ «Հեդինգլի», Լիդս։ Տարողություն․ 17500։
 1925 ֊ «Էջբասթոն», Բիրմինգհեմ։ Տարողություն․ 25000։
 2003 ֊ «Ռիվերսայդ», Չեստեր լե Սթրիթ։ Տարողություն․ 19000։
 2009 ֊ «Սոֆիա Գարդենս», Քարդիֆ։ Տարողություն․ 15600։
 2011 ֊ «Ռոուզ Բոուլ», Սաութհեմփթոն։ Տարողություն․ 25000։

Միայն «ODI» 
 «Քաունթի Կրիկետ Գրաունդ», Բրիստոլ։ Արենան առաջին թեստային խաղը հանդիպել է 2017 թվականին։

Արդյունքներ 
Անգլիան աշխարհի ուժեղագույն կրիկետի թիմերից մեկն է։ 936 թեստային խաղերում հավաքականը տարել է 333 հաղթանակ (36 %), 334 (36 %) նրա մասնակցությամբ հանդիպումներն ավարտվել են ոչ-ոքիով «ODI»-ի կանոններով խաղում բրիտանացիները հաղթել են 603 խաղից 294 -ում (49 %), յոթ խաղում ոչ ոքի են խաղացել, քսան հանդիպմանը ոչ մի արդյունք չեն տվել։ «Twenty20»-ում թիմը անցկացրել է 60 խաղ, հաղթել է դրանց կեսը, չորս հանդիպում ավարտվել է առանց արդյունքի։

Անգլիան առաջին անգամ մրցել է ավստրալիացիների հետ 1881/1882 մրցաշրջանում «Աշես» մրցաշարի մրցանակի համար, և ութ տասնամյակների ընթացքում այդ թիմերն ամբողջովին գերիշխել են համաշխարհային ասպարեզում։ 1963 թվականին համաշխարհային կրիկետում հայտնվել է երրորդ ուժեղ խաղացողը՝ Վեսթ Հնդկաստանի հավաքականը։ 1969-2000 թվականներին Անգլիան ոչ մի սերիա չի հաղթել կարիբյան մարզիկներին։ 1989-2005 թվականներին բրիտանացիները համանման արդյունքներ են ցույց տվել Ավստրալիայի հետ սերիաներում։ Նոր զելանդացիների հետ հանդիպումներում պարտվելուց հետո Անգլիան վերջին տեղն Է զբաղեցրել թեստային հավաքականների վարկանիշում։ 2004 թվականին Անգլիան դուրս է եկել Չեմպիոնս Տրոֆիի եզրափակիչ, իսկ հաջորդ տարի հաղթել է «Աշեսը»։ 2007 թվականին թիմը չի կարողացել անցնել նույնիսկ «ODI» աշխարհի առաջնության կիսաեզրափակիչ։ 2010 թվականին բրիտանացիները «Twenty20» կանոններով հաղթել են աշխարհի առաջնությունում, իսկ 2013 թվականին կրկին Չեմպիոնս Տրոֆիում զբաղեցրել են երկրորդ տեղը։

Ցուցանիշներ

Թեստային հանդիպումներ

«ODI»

«Twenty20»

Ռեկորդակիրներ

Հանդիպումների քանակով

Ծանոթագրություններ

Արտաքին հղումներ 

 Անգլիական և ուելսական կրիկետի խորհուրդը

Կրիկետ
Սպորտն Անգլիայում
1877 հիմնադրումներ